ddrg/super_eurlex huggingface dataset:
ΓΡΑΠΤΗ ΕΡΩΤΗΣΗ P-2442/96 υποβολή: Hiltrud Breyer (V) προς την Επιτροπή (11 Σεπτεμβρίου 1996)

Θέμα: Μέτρα της ΕΕ για την εισαγωγή γενετικά τροποποιημένου καλαμποκιού και προϊόντων του από τις ΗΠΑ και τον Καναδά

1. Γνωρίζει η Επιτροπή ότι η εταιρεία Ciba Geigy καλλιεργεί και θέτει στην αγορά των ΗΠΑ και του Καναδά γενετικά τροποιημένο καλαμπόκι;

2. Πιστεύει η Επιτροπή ότι υφίσταται κίνδυνος εισαγωγής του εν λόγω καλαμποκιού ή προϊόντων του στην ΕΕ χωρίς να έχει προηγηθεί αίτηση για την κυκλοφορία στην αγορά;

3. Σκοπεύει να απαιτήσει η Επιτροπή από την Ciba Geigy αίτηση για τη σχετική κυκλοφορία στην αγορά, όπως στην περίπτωση της γενετικά τροποποιημένης σόγιας της εταιρείας Monsanto;

4. Ποιά μέτρα προτίθεται να λάβει η Επιτροπή στην περίπτωση που η Ciba Geigy εισαγάγει γενετικά τροποιημένο καλαμπόκι στην ΕΕ χωρίς άδεια;

Απάντηση της κας Bjerregaard εξ ονόματος της Επιτροπής (4 Οκτωβρίου 1996)

Επί του παρόντος, η Επιτροπή εξετάζει διεξοδικά το πρόβλημα που έθεσε το Αξιότιμος Μέλος του Κοινοβουλίου και δε θα παραλείψει να την ενημερώσει σχετικά το ταχύτερο δυνατό.
ΓΡΑΠΤΗ ΕΡΩΤΗΣΗ E-1540/96 υποβολή: Αλέξανδρος Αλαβάνος (GUE/NGL) προς την Επιτροπή (17 Iουνίου 1996)

Θέμα: 2o ΚΠΣ - Σιδηροδρομικό δίκτυο της Ελλάδας

Στο 2ο ΚΠΣ για την Ελλάδα στο εθνικό σκέλος προβλέπονται χρηματοδοτήσεις για το σιδηροδρομικό δίκτυο. Το μέτρο αφορά κυρίως στη σύνδεση Αθηνών - Πατρών - Θεσσαλονίκης, που έχει ενταχθεί στο διευρωπαϊκό δίκτυο σιδηροδρόμων και προβλέπει ότι μέχρι το έτος 2000 το 88% της γραμμής Αθηνών - Θεσσαλονίκης θα είναι διπλής κατεύθυνσης, θα μειωθεί σημαντικά η διάρκεια της διαδρομής, θα δημιουργηθούν νέες γραμμές ενώ θα εκσυγχρονισθεί το τμήμα Κορίνθου - Πατρών.

Ερωτάται η Επιτροπή: 1) Τι ποσοστό απορρόφησης υπάρχει για το 1994 και το 1995; 2) Εαν υπάρχουν καθυστερήσεις απορρόφησης, ποιές είναι οι κύριες αιτίες αυτών; 3) Μπορούν να παρουσιαστούν στοιχεία εξέλιξης του φυσικού αντικειμένου;

Aπάντηση της κας Wulf-Mathies εξ ονόματος της Επιτροπής (2 Αυγούστου 1996)

Το ποσοστό απορρόφησης του επιχειρησιακού προγράμματος «σιδηρόδρομοι», το οποίο έχει ενταχθεί στο ελληνικό κοινοτικό πλαίσιο στήριξης (ΚΠΣ) 1994-1999, ανέρχεται σε 40% και 34% αντίστοιχα για το 1994 και 1995.

Η ίδρυση, τον Ιούνιο του 1996, της θυγατρικής του ΟΣΕ (ΕΡΓΟΣΕ), που θα εξασφαλίσει τη διαχείριση και την υλοποίηση των σιδηροδρομικών σχεδίων που συγχρηματοδοτούνται από τις κοινοτικές πιστώσεις, και την πρόσληψη διαχειριστή του σχεδίου, θα συμβάλλουν στην επιτάχυνση του ρυθμού εκτέλεσης των σχεδίων.

Μέχρι σήμερα, έχουν κατασκευαστεί 36 χλμ. διπλής γραμμής, έχουν ανανεωθεί 30 χλμ. γραμμής και έχουν κατασκευαστεί 10 ισόπεδες διαβάσεις στη γραμμή Αθηνών-Θεσσαλονίκης. Πολλά άλλα έργα βρίσκονται στο στάδιο της εκτέλεσης στην ίδια γραμμή.
ΓΡΑΠΤΗ ΕΡΩΤΗΣΗ E-2390/96 υποβολή: Glyn Ford (PSE) προς την Επιτροπή (6 Σεπτεμβρίου 1996)

Θέμα: Διατήρηση της λιανικής τιμής των φαρμακευτικών προϊόντων

Θα μπορούσε η Επιτροπή να διευκρινίσει κατά πόσον το μέτρο διατήρησης της λιανικής τιμής των φαρμακευτικών προϊόντων που έχει τεθεί σε εφαρμογή στο Ηνωμένο Βασίλειο είναι αντίθετο προς τις διατάξεις του κοινοτικού δικαίου περί ανταγωνισμού;

Απάντηση του κ. Van Miert εξ ονόματος της Επιτροπής (20 Σεπτεμβρίου 1996)

Το θέμα που έθιξε το Αξιότιμο Μέλος αποτελεί αντικείμενο έρευνας που διεξάγει η Επιτροπή στο πλαίσιο καταγγελίας της Asda Stores Limited κατά της Proprietary Articles Trade Association και ορισμένων μελών της.

Η Επιτροπή θεωρεί το θέμα ιδιαίτερα σημαντικό από οικονομική άποψη, λαμβάνοντας υπόψη τις επιπτώσεις του στη φαρμακευτική βιομηχανία και τους καταναλωτές φαρμάκων που χορηγούνται χωρίς ιατρική συνταγή. Δεδομένου ότι το θέμα εξετάζεται από τις βρετανικές και τις ευρωπαϊκές αρχές ανταγωνισμού, η Επιτροπή διεξάγει την έρευνά της σε στενή συνεργασία με την Υπηρεσία Χρηστότητας των Συναλλαγών.

Ως εκ τούτου, η Επιτροπή δεν είναι σε θέση να παράσχει τις ζητούμενες διευκρινίσεις πριν ολοκληρώσει την εν λόγω έρευνα.
ΓΡΑΠΤΗ ΕΡΩΤΗΣΗ E-2104/96 υποβολή: Jaak Vandemeulebroucke (ARE) προς την Επιτροπή (26 Ιουλίου 1996)

Θέμα: Εκπαιδευτικά σεμινάρια για τις «ίσες ευκαιρίες»

Η Επιτροπή, μέσω μιας σειράς σεμιναρίων, επιθυμεί να γνωστοποιήσει στους υπαλλήλους της το πρόγραμμα θετικής διάκρισης σε σχέση με τις ίσες ευκαιρίες.

Μπορεί η Επιτροπή να με πληροφορήσει για ποιο λόγο αυτά τα σεμινάρια πραγματοποιούνται αποκλειστικά στα Αγγλικά και στα Γαλλικά; Δεν αντιβαίνει το γεγονός αυτό στην «πολιτική ίσων ευκαιριών», όσον αφορά τις ίσες ευκαιρίες που θα πρέπει να δίνονται σε υπαλλήλους με 15 διαφορετικές γλώσσες;

Απάντηση του κ. Liikanen εξ ονόματος της Επιτροπής (16 Σεπτεμβρίου 1996)

Η δράση ευαισθητοποίησης σχετικά με την ισότητα των ευκαιριών αποτελεί αναπόσπαστο μέρος των σεμιναρίων κατά την είσοδο στην υπηρεσία που πραγματοποιούνται από την Επιτροπή.

Στόχος αυτών των σεμιναρίων είναι η αρμονικότερη ενσωμάτωση των νέων υπαλλήλων και του λοιπού προσωπικού στην Επιτροπή.

Η οργάνωση αυτών των σεμιναρίων, που υποδιαιρούνται σε πέντε τμήματα, επαναλαμβάνονται τακτικά και περιλαμβάνει καθένα πολλές παρουσιάσεις, παρέχει τη δυνατότητα στους συμμετέχοντες να επιλέξουν αυτά που τους ταιριάζουν καλύτερα ανάλογα με τις ανάγκες της υπηρεσίας τους.

Οι γλώσσες των σεμιναρίων εξαρτώνται κατά μεγάλο βαθμό από τις ανάγκες των υπαλλήλων και του λοιπού προσωπικού και λαμβάνεται πρόνοια σε όλες τις περιπτώσεις ότι όλοι όσοι συμμετέχουν θα έχουν μία καλή γνώση, ενεργητική ή παθητική, των χρησιμοποιούμενων γλωσσών.

Λόγω των περιορισμένων οικονομικών και ανθρώπινων πόρων που διαθέτει η Επιτροπή στον τομέα της κατάρτισης δεν μπορούν να οργανώνονται τα σεμινάρια αυτά σε όλες τις γλώσσες της Κοινότητας.
ΓΡΑΠΤΗ ΕΡΩΤΗΣΗ E-1566/96 υποβολή: Raymonde Dury (PSE) προς την Επιτροπή (17 Iουνίου 1996)

Θέμα: Ελευθερία κυκλοφορίας των ανηλίκων

Έχει ενημερωθεί η Επιτροπή για τον πολλαπλασιασμό των εμποδίων που εγείρονται στην ελευθερία κυκλοφορίας μετά την ενσωμάτωση της αρχής αυτής στην «Ενιαία Πράξη» και την επιβεβαίωσή της από τη Συνθήκη του Μάαστριχτ;

Ειδικότερα, η ελευθερία κυκλοφορίας των ανηλίκων έγινε περιπλοκότερη στις περιπτώσεις όπου στο ευρωπαϊκό διαβατήριο του ανηλίκου δεν γίνεται μνεία του ονόματος του πατέρα και της μητέρας του. Σε συνδυασμό με την εφαρμογή της Σύμβασης του 1990 που αφορά τις απαγωγές ανηλίκων, το έγγραφο αυτό απαγορεύει την μετακίνηση του κατόχου του στο εσωτερικό των συνόρων της Ευρωπαϊκής Ένωσης εάν δεν πιστοποιηθεί, με άλλα έγγραφα πέρα από το ευρωπαϊκό διαβατήριο, το όνομα των γονέων του κατόχου του ή εάν δεν προσκομισθεί έγκριση εξόδου ή εισόδου του ανηλίκου από το κράτος ή στο κράτος όπου διαμένουν οι δύο γονείς του.

Προτίθεται η Επιτροπή να λάβει μέτρα για να καταστήσει ουσιαστική την ελευθερία κυκλοφορίας του ή των γονέων που συνοδεύονται από τα ανήλικα τέκνα τους;

Απάντηση της κ. Gradin εξ ονόματος της Επιτροπής (13 Σεπτεμβρίου 1996)

Οι όροι υπό τους οποίους μπορούν να ταξιδεύουν οι ανήλικοι είναι οι ακόλουθοι. Αν ταξιδεύουν μόνοι τους, μπορούν να το κάνουν με δύο τύπους εγγράφων: είτε με ατομικό διαβατήριο, όπως οι ενήλικοι πολίτες, είτε με δελτίο ταυτότητας συνοδευόμενο από έγκριση εξόδου η οποία χορηγείται από τις αρμόδιες αρχές των κρατών μελών.

Σε περίπτωση που οι ανήλικοι συνοδεύονται από έναν ή και από τους δύο γονείς, μπορούν είτε να κατέχουν ατομικό διαβατήριο, είτε να είναι εγγεγραμμένοι στο οικογενειακό διαβατήριο.

Σε κάθε περίπτωση, η απόδειξη της συγγενείας πρέπει να παρέχεται πριν από την έκδοση των εγγράφων ταξιδιού, στα πλαίσια της εξέτασης του φακέλου από τις αρχές του κράτους μέλους. Όταν εκδίδει έγγραφο ταξιδιού, τεκμαίρεται ότι το κράτος μέλος έχει προβεί σε όλους τους αναγκαίους ελέγχους, και το γεγονός της έκδοσης του εν λόγω εγγράφου βεβαιώνει την εγκυρότητά του στα άλλα κράτη μέλη.

Αν το αξιότιμο μέλος του Κοινοβουλίου διαθέτει συγκεκριμένες πληροφορίες και, ιδίως, συγκεκριμένα παραδείγματα άρνησης εισόδου σε συνοδευόμενους ανηλίκους εφοδιασμένους με έγγραφα ταξιδιού ή εγγεγραμμένους στα διαβατήρια των γονέων τους, η Επιτροπή δεν θα παραλείψει να εξετάσει προσεκτικά το πρόβλημα και να λάβει όλα τα απαιτούμενα μέτρα.
ΓΡΑΠΤΗ ΕΡΩΤΗΣΗ E-2170/96 υποβολή: Gerhard Schmid (PSE) προς την Επιτροπή (2 Αυγούστου 1996)

Θέμα: Ο χρυσός της γερμανικής Bundesbank

Μετά τη σύσταση της Ευρωπαϊκής Κεντρικής Τράπεζας (ΕΚΤ) οι κεντρικές τράπεζες των κρατών που συμμετέχουν στην νομισματική ένωση πρέπει να παραδώσουν ένα μέρος των νομισματικών αποθεμάτων τους στην ΕΚΤ.

1. Τι πρόκειται να συμβεί με τα αποθέματα χρυσού των κεντρικών τραπεζών και ιδιαίτερα της Bundesbank;

2. Θα πρέπει να παραδωθεί ένα μέρος τους στην ΕΚΤ;

3. Πώς εκτιμούνται τα εν λόγω αποθέματα;

Απάντηση του κ. de Silguy εξ ονόματος της Επιτροπής (23 Σεπτεμβρίου 1996)

Σύμφωνα με το άρθρο 105, παράγραφος 2, τρίτη περίπτωση της συνθήκης ΕΚ, ένα από τα βασικά καθήκοντα του ΕΣΚΤ (Ευρωπαϊκό Σύστημα Κεντρικών Τραπεζών) είναι «να κατέχει και να διαχειρίζεται τα επίσημα συναλλαγματικά διαθέσιμα των κρατών μελών». Η μεταβίβαση συναλλαγματικών διαθέσιμων στην ΕΚΤ (Ευρωπαϊκή Κεντρική Τράπεζα) διέπεται από το άρθρο 30 του καταστατικού του ΕΣΚΤ και της ΕΚΤ: «... οι εθνικές κεντρικές τράπεζες μεταβιβάζουν στην ΕΚΤ συναλλαγματικά διαθέσιμα, άλλα εκτός από νομίσματα των κρατών μελών, ECU, αποθεματικές θέσεις του ΔΝΤ και ειδικά τραβηκτικά δικαιώματα, μέχρι ποσού ισοδυνάμου προς 50 δισ. ECU.»(Άρθρο 30, παράγραφος 1). Αυτό σημαίνει ότι τα ακόλουθα συναλλαγματικά διαθέσιμα μπορούν να μεταβιβαστούν στην ΕΚΤ: νομίσματα τρίτων χωρών, νομίσματα μη συμμετεχόντων κρατών μελών και χρυσός. Ωστόσο, η απαίτηση μεταβίβασης χρυσού δεν προσδιορίζεται επακριβώς. Η απόφαση σχετικά με το ποσό και τη σύνθεση των συναλλαγματικών διαθεσίμων που θα μεταβιβασθούν πρέπει να ληφθεί από το Συμβούλιο της ΕΚΤ και κατά συνέπεια αυττό μπορεί να συμβεί μόνο μετά την ίδρυση της ΕΚΤ στις αρχές του 1998.

Τα μη μεταβιβαζόμενα συναλλαγματικά διαθέσιμα παραμένουν στις εθνικές κεντρικές τράπεζες, των οποίων η διακριτική ευχέρεια περιορίζεται μόνο από το άρθρο 31, παράγραφος 2 του καταστατικού του ΕΚΣΤ και της ΕΚΤ. Όλες οι πράξεις σε συναλλαγματικά διαθέσιμα που παραμένουν στην κατοχή των εθνικών κεντρικών τραπεζών και οι συναλλαγές των κρατών μελών που διενεργούνται με τα τρέχοντα διαθέσιμα σε συνάλλαγμα, εφόσον υπερβαίνουν ένα όριο που θα καθοριστεί από το Συμβούλιο ΕΚΤ, υπόκεινται στην έγκριση της ΕΚΤ. Η διάταξη αυτή θα διασφαλίσει τη συνέπεια με τη νομισματική πολιτική και την πολιτική συναλλαγματικών ισοτιμιών της Κοινότητας.

Το θέμα της εκτίμησης των συναλλαγματικών διαθεσίμων εξετάζεται επί του παρόντος από το Ευρωπαϊκό Νομισματικό Ινστιτούτο.
ΓΡΑΠΤΗ ΕΡΩΤΗΣΗ E-2010/96 υποβολή: Miguel Arias Caρete (PPE) προς την Επιτροπή (17 Ιουλίου 1996)

Θέμα: Μέση πυκνότητα ελαιοφυτειών - Ισπανία

Μπορεί η Επιτροπή να μας πληροφορήσει, βάσει των στοιχείων που έχει στη διάθεσή της, ποια είναι σήμερα η μέση πυκνότητα ελαιοδένδρων ανά εκτάριο ελαιοφυτείας στην Ισπανία;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2006/96, E-2007/96, E-2008/96, E-2009/96, E-2010/96, E-2011/96, E-2012/96 και E-2013/96 (9 Σεπτεμβρίου 1996)

Τα στατιστικά στοιχεία στον τομέα της ελαιοκομίας μπορούν να διαφέρουν αισθητά από τη μια πηγή στην άλλη και σε συνάρτηση με τους χρησιμοποιούμενους ορισμούς. Πρέπει κατά συνέπεια να ληφθούν υπόψη με επιφύλαξη. Όσον αφορά τα στοιχεία που ζητήθηκαν ιδιαίτερα από το Αξιότιμο Μέλος του Ευρωπαϊκού Κοινοβουλίου παρατίθενται οι εξής στατιστικές.

Ο συνολικός αριθμός των παραγωγικών ελαιοδένδρων σε καθένα από τα κράτη μέλη, που ανακοινώθηκε επίσημα στην Επιτροπή από τις εθνικές διοικήσεις, στο κανονιστικό πλαίσιο του ετήσιου καθορισμού των αποδόσεων σε ελιές και σε λάδι για την περίοδο εμπορίας 1994-1995, είναι ο εξής:

>TABLE>

Η μέση πυκνότητα ελαιοδένδρων στα ίδια αυτά κράτη μέλη είναι η εξής σε δένδρα ανά εκτάριο:

>TABLE>

Αυτή η μέση πυκνότητα, διαφέρει πολύ από το ένα κράτος μέλος στο άλλο, μπορεί, ωστόσο να ποικίλλει αισθητά από μία περιοχή - και μάλιστα από μία εκμετάλλευση- σε άλλη, σε συνάρντηση με την λίγο ως πολύ σημαντική εξειδίκευση ή συστηματικοποίηση της ελαιοκομίας.
ΓΡΑΠΤΗ ΕΡΩΤΗΣΗ E-2045/96 υποβολή: Martina Gredler (ELDR) προς την Επιτροπή (19 Ιουλίου 1996)

Θέμα: Πληροφόρηση σχετικά με τον κίνδυνο προσβολής από φυματίωση κατά τις πτήσεις μεγάλης διάρκειας

Μελέτη του Center for Disease Control των ΗΠΑ επιβεβαιώνει ότι οι επιβάτες πτήσεων μεγάλης διάρκειας είναι δυνατόν να προσβληθού από βακτηρίδια φυματίωσης, σε περίπτωση που κάποιος άλλος από τους επιβάτες πάσχει από τη νόσο αυτή (BMJ312, 1996, 1110).

Συνεπώς, τα άτομα που πάσχουν από φυματίωση πρέπει να λάβουν εντολή να μην ταξιδεύουν.

Γνωρίζει η Επιτροπή την εν λόγω μελέτη;

Μελετά η Επιτροπή το ενδεχόμενο να διαβάσει περαιτέρω τις πληροφορίες σχετικά με το συγκεκριμένο τρόπο μετάδοσης της νόσου στα ταξιδιωτικά γραφεία και τις αεροπορικές εταιρίες, καθώς και στις ειδικευμένες κλινικές και τους ασθενείς τους που πάσχουν από φυματίωση;

Απάντηση του κ. Flynn εξ ονόματος της Επιτροπής (30 Σεπτεμβρίου 1996)

H Επιτροπή διαθέτει τις πληροφορίες που εκθέτει το αξιότιμο μέλος και οι οποίες προέρχονται από ένα άρθρο που δημοσιεύτηκε στο έντυπο «New England Journal of Medicine» (1996;334:933-8).

Θα πρέπει να υπομνησθεί ότι, στο άρθρο αυτό, οι συντάκτες επιμένουν στις ειδικές συνθήκες αυτής της μετάδοσης, ήτοι ένας επιβάτης με υψηλό βαθμό μολυσματικότητας, μία πτήση μακράς διαρκείας και στενή επαφή με το ενλόγω άτομο.

Σε ότι αφορά την τελευταία ερώτηση, εναπόκειται στις υγειονομικές υπηρεσίες κάθε κράτους μέλους να λάβουν όλα τα απαραίτητα μέτρα για να εξασφαλίσουν την κατάλληλη θεραπευτική αγωγή στα άτομα που έχουν προσβληθεί από ενεργό φυματίωση.
ΓΡΑΠΤΗ ΕΡΩΤΗΣΗ E-2467/96 υποβολή: Ben Fayot (PSE) προς την Επιτροπή (23 Σεπτεμβρίου 1996)

Θέμα: Η είσπραξη φόρου κυκλοφορίας από το Βέλγιο

Τα επαγγελματικά οχήματα που είναι καταχωρημένα στο Λουξεμβούργο και τα οδηγούν Βέλγοι διαμεθοριακοί εργαζόμενοι που εργάζονται στο Λουξεμβούργο υπόκεινται σε φόρο κυκλοφορίας που απαιτεί το βελγικό τελωνείο.

Συμβιβάζεται η εν λόγω πρακτική των βελγικών αρχών με τους κανόνες της εσωτερικής αγοράς; Ειδικότερα, μήπως πρόκειται για φραγμό στην ελεύθερη κυκλοφορία των προσώπων, στο πλαίσιο της εσωτερικής αγοράς;

Απάντηση του κ. Monti εξ ονόματος της Επιτροπής (23 Οκτωβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στη γραπτή ερώτηση E-1979/96 του κ. Schulz ((βλέπε σελίδα 59. )).
ΓΡΑΠΤΗ ΕΡΩΤΗΣΗ E-1825/96 υποβολή: Hugh McMahon (PSE) προς την Επιτροπή (5 Ιουλίου 1996)

Θέμα: Η κατάσταση στη βιομηχανία μύλου και τους βιομηχανικούς της πελάτες στην ΕΕ

Έχει συνειδητοποιήσει η Επιτροπή ότι οι μελλοντικές προοπτικές απασχόλησης 15.000 περίπου ατόμων στο εσωτερικό της ΕΕ δυσχεραίνονται λόγω των προβλημάτων που έχουν δημιουργηθεί όσον αφορά την κάλυψη των αναγκών σε αραβόσιτο και λόγω της μη καταβολής των καθιερωμένων επιστροφών στην εξαγωγή που θα επέτρεπε στις ευρωπαϊκές βιομηχανίες που χρησιμοποιούν άμυλο να εφοδιάζονται με το προϊόν αυτό σε τιμές ανάλογες με εκείνες των μη ευρωπαίων ανταγωνιστών τους;

Τι μέτρα σκοπεύει να λάβει η Επιτροπή για να ανταπεξέλθει στο διττό αυτό πρόβλημα με το οποίο βρίσκονται αντιμέτωπες οι βιομηχανίες που χρησιμοποιοιύν άμυλο;

Απάντηση του κ. Fischler εξ ονόματος της Επιτροπής (31 Ιουλίου 1996)

Η Επιτροπή αναγνωρίζει ότι οι συνθήκες εφοδιασμού με αραβόσιτο για την μεταποιητική βιομηχανία της Κοινότητας ήταν λιγότερο ευνοϊκές λόγω μειωμένης διαθέσιμης ποσότητας αραβοσίτου μετά την τελευταία συγκομιδή. Το φαινόμενο αυτό δεν περιορίστηκε στο έδαφος της Κοινότητας, αλλά εμφανίστηκε επίσης στην παγκόσμια αγορά, χωρίς ωστόσο να θέσει ουσιαστικά σε κίνδυνο την εν λόγω βιομηχανία.

Όσον αφορά την κατάσταση αυτή, η οποία οδήγησε σε σαφώς υψηλότερο επίπεδο τιμών τόσο στην παγκόσμια αγορά όσο και στην κοινοτική αγορά, η Επιτροπή συνέχισε την πολιτική της η οποία συνίσταται σε επιστροφή υπέρ του αμύλου και των αμυλούχων προϊόντων, η παραγωγή των οποίων πραγματοποιείται κατά κύριο λόγο βάσει του αραβοσίτου. Αντίθετα, καμμία επιστροφή δεν χορηγήθηκε κατά τη διάρκεια της διαρεύσασας περιόδου για τον αραβόσιτο σε φυσική κατάσταση. Μέχρι τις 12 Απριλίου 1996, η βιομηχανία που χρησιμοποιεί άμυλο τύγχανε πάντα των επιστροφών κατά την παραγωγή. Από την ημερομηνία αυτή, τα στοιχεία της αγοράς δεν μπορούσαν πλέον να δικαιολογήσουν τον καθορισμό ενός ποσού. Πέραν μιας περιόδου 5 εβδομάδων, η οποία άρχισε στις 24 Μαΐου 1996, οι επιστροφές κατά την εξαγωγή διατηρήθηκαν.

Η Επιτροπή προτίθεται να εξακολουθήσει την πολιτική του καθορισμού των επιστροφών υπέρ του αμύλου και των παράγωγων προϊόντων του, εφόσον θα υφίσταται σημαντική διαφορά τιμών μεταξύ της κοινοτικής και της παγκόσμιας αγοράς.
ΓΡΑΠΤΗ ΕΡΩΤΗΣΗ E-1966/96 υποβολή: Giorgio La Malfa (ELDR), Raimondo Fassa (ELDR) και Luciano Pettinari (GUE/NGL) προς την Επιτροπή (16 Ιουλίου 1996)

Θέμα: Προώθηση του εμπορίου σε πνεύμα δικαιοσύνης και αλληλεγγύης

Σε συνέχεια της έγκρισης της εκθέσεως Langer για την προώθηση του εμπορίου σε πνεύμα δικαιοσύνης και αλληλεγγύης (έγγρ. Α3-0373/93) ((ΕΕ C 44 της 14.02.1994, σελ. 119. )), έχει λάβει η Επιτροπή συγκεκριμένα μέτρα προς υποστήριξη του στόχου αυτού;

Θα μπορούσε η Επιτροπή να αναφέρει λεπτομερώς τις σχετικές πρωτοβουλίες, καθώς και το ύψος των πιστώσεων που ενδεχομένως έχουν εγκριθεί κατά το παρελθόν, ή που προβλέπεται να εγκριθούν στο μέλλον, για την προώθηση του εμπορίου σε πνεύμα δικαιοσύνης και αλληλεγγύης;

Ερωτάται η Επιτροπή, τι σκοπεύει να πράξει προκειμένου να αποφευχθούν, στο πλαίσιο ενδεχόμενων μέτρων υποστήριξης, οι διακρίσεις εις βάρος ομάδων που ασκούν εμπορικές δραστηριότητες σε πνεύμα δικαιοσύνης και αλληλεγγύης και οι οποίες δεν ανήκουν σε κάποιον ευρωπαϊκό φορέα, όπως π.χ. η ΕΖΕΣ, στο πλαίσιο της οποίας, όπως είναι γνωστό, τα ήδη μέλη διαθέτουν ουσιαστικό δικαίωμα βέτο κατά της ένταξης νέων οργανισμών της ιδίας εθνικότητας;

Απάντηση του κ. Pinheiro εξ ονόματος της Επιτροπής (24 Σεπτεμβρίου 1996)

Η Επιτροπή, μέσω της συγχρηματοδότησης δράσεων με τους ευρωπαϊκούς κυβερνητικούς οργανισμούς (ΜΚΟ), στηρίζει τις πρωτοβουλίες τους στον τομέα των δίκαιων εμπορικών συναλλαγών. Συμβάλλει, επίσης, στην ενίσχυση του συντονισμού των οργανώσεων και των δικτύων σε ευρωπαϊκό επίπεδο μέσω της ενθάρρυνσης συμμετοχής των διαφόρων ενδιαφερομένων φορέων (ιδιωτικός τομέας, ΜΚΟ, οργανώσεις καταναλωτών, κράτη μέλη).

Κατά τα τελευταία τέσσερα έτη, παρατηρήθηκε μία σημαντική αύξηση των συγχρηματοδοτήσεων ΜΚΟ στον τομέα της ενημέρωσης και ευαισθητοποίησης της ευρωπαϊκής κοινής γνώμης στον τομέα των δικτύων εμπορικών συναλλαγών. Μεταξύ των ετών 1992 και 1995, η Επιτροπή συγχρηματοδότησε 28 έργα σε 11 κράτη μέλη, συνολικού ύψους 3,6 εκατ. ECU. Η Επιτροπή συγχρηματοδότησε, επίσης, έργα στις αναπτυσσόμενες χώρες που εντάσσονται στην ίδια προοπτική των δίκαιων εμπορικών σχέσεων (βελτίωση των συνθηκών παραγωγής και εμπορίας προς όφελος των μικρών παραγωγών των οποίων τα προϊόντα αποτελούν αντικείμενο της προώθησης των δίκαιων εμπορικών συναλλαγών στην Ευρώπη).

Από το 1994 και εφεξής, η Επιτροπή διοργανώνει διάφορες δραστηριότητες, όπως συναντήσεις και σεμινάρια που προορίζονται να ενισχύσουν τους δεσμούς μεταξύ των ευρωπαϊκών οργανώσεων για την ανάπτυξη δίκαιων εμπορικών συναλλαγών διαφόρων υπευθύνων διακίνησης εμπορευμάτων στην Ευρώπη, αφενός, και εκπροσώπων των κρατών μελών, αφετέρου.

Το σύστημα συγχρηματοδότησης της Επιτροπής με τους ευρωπαϊκούς ΜΚΟ είναι προσιτό σε όλες τις οργανώσεις που πληρούν τους γενικούς όρους επιλεξιμότητας χωρίς καμία διάκριση. Η σημαντική αύξηση του αριθμού των αιτήσεων συγχρηματοδότησης που υποβάλλονται από διαφόρους οργανισμούς σε σχεδόν όλα τα κράτη μέλη δεικνύει το ενδιαφέρον της Επιτροπής για τη συνέχιση της παρεχομένης στήριξης στους μεμονωμένους οργανισμούς καθώς και διάφορα ευρωπαϊκά δίκτυα (Max Havelaar, Efta, Transfair, News, κλπ.).
ΓΡΑΠΤΗ ΕΡΩΤΗΣΗ E-2424/96 υποβολή: Claude Desama (PSE) προς την Επιτροπή (11 Σεπτεμβρίου 1996)

Θέμα: Το ευρωπαϊκό δελτίο ταυτότητας

Μπορεί να ανακοινώσει η Επιτροπή για πότε προβλέπεται η καθιέρωση του ευρωπαϊκού δελτίου ταυτότητας;

Απάντηση του κ. Monti εξ ονόματος της Επιτροπής (22 Οκτωβρίου 1996)

Το Αξιότιμο Μέλος του Κοινοβουλίου παρακαλείται να ανατρέξει στην απάντηση της Επιτροπής στην προφορική ερώτηση Η-0445/95 της κας Dury κατά την ώρα των ερωτήσεων της συνόδου του Ιουλίου 1995 ((Συζητήσεις του Κοινοβουλίου (Ιουλίου 1995). )) του Κοινοβουλίου.
ΓΡΑΠΤΗ ΕΡΩΤΗΣΗ E-2404/96 υποβολή: Hiltrud Breyer (V) προς την Επιτροπή (6 Σεπτεμβρίου 1996)

Θέμα: Πληροφορίες σχετικά με το ύψος των κοινοτικών ενισχύσεων που έχουν χορηγηθεί στο Σάαρ (Saarland) από τον Ιανουάριο 1995 έως το Δεκέμβριο 1995

Για ποιά μέτρα και σε ποιό ύψος ανέρχονται οι πιστώσεις της Κοινότητας που χορηγήθηκαν το έτος 1995 στο Σάαρ (Saarland) από:

1. το Ευρωπαϊκό Κοινωνικό Ταμείο,

2. το 4ο ερευνητικό πρόγραμμα-πλαίσιο,

3. το Ευρωπαϊκό Ταμείο Περιφερειακής Ανάπτυξης,

4. το πρόγραμμα της Κοινότητας για το περιβάλλον και την ενέργεια,

5. το Ευρωπαϊκό Γεωργικό Ταμείο Προσανατολισμού και Εγγυήσεων - Τμήμα Προσανατολισμού και Τμήμα Εγγυήσεων,

6. άλλα προγράμματα της Κοινότητας;

και ποιό είναι το ποσό;

Απάντηση του κ. Santer εξ ονόματος της Επιτροπής (4 Οκτωβρίου 1996)

Η Επιτροπή συγκεντρώνει τις πληροφορίες που απαιτούνται για την απάντηση στην ερώτηση που τέθηκε. Δε θα παραλείψει να γνωστοποιήσει το συντομότερο το αποτέλεσμα των ερευνών της.
ΓΡΑΠΤΗ ΕΡΩΤΗΣΗ E-2011/96 υποβολή: Miguel Arias Caρete (PPE) προς την Επιτροπή (17 Ιουλίου 1996)

Θέμα: Μέση πυκνότητα ελαιοφυτειών - Ελλάδα

Μπορεί η Επιτροπή να μας πληροφορήσει, βάσει των στοιχείων που έχει στη διάθεσή της, ποια είναι σήμερα η μέση πυκνότητα ελαιοδένδρων ανά εκτάριο ελαιοφυτείας στην Ελλάδα;

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-2006/96, E-2007/96, E-2008/96, E-2009/96, E-2010/96, E-2011/96, E-2012/96 και E-2013/96 (9 Σεπτεμβρίου 1996)

Τα στατιστικά στοιχεία στον τομέα της ελαιοκομίας μπορούν να διαφέρουν αισθητά από τη μια πηγή στην άλλη και σε συνάρτηση με τους χρησιμοποιούμενους ορισμούς. Πρέπει κατά συνέπεια να ληφθούν υπόψη με επιφύλαξη. Όσον αφορά τα στοιχεία που ζητήθηκαν ιδιαίτερα από το Αξιότιμο Μέλος του Ευρωπαϊκού Κοινοβουλίου παρατίθενται οι εξής στατιστικές.

Ο συνολικός αριθμός των παραγωγικών ελαιοδένδρων σε καθένα από τα κράτη μέλη, που ανακοινώθηκε επίσημα στην Επιτροπή από τις εθνικές διοικήσεις, στο κανονιστικό πλαίσιο του ετήσιου καθορισμού των αποδόσεων σε ελιές και σε λάδι για την περίοδο εμπορίας 1994-1995, είναι ο εξής:

>TABLE>

Η μέση πυκνότητα ελαιοδένδρων στα ίδια αυτά κράτη μέλη είναι η εξής σε δένδρα ανά εκτάριο:

>TABLE>

Αυτή η μέση πυκνότητα, διαφέρει πολύ από το ένα κράτος μέλος στο άλλο, μπορεί, ωστόσο να ποικίλλει αισθητά από μία περιοχή - και μάλιστα από μία εκμετάλλευση- σε άλλη, σε συνάρντηση με την λίγο ως πολύ σημαντική εξειδίκευση ή συστηματικοποίηση της ελαιοκομίας.
ΓΡΑΠΤΗ ΕΡΩΤΗΣΗ E-1862/96 υποβολή: Josι Valverde Lσpez (PPE) προς την Επιτροπή (5 Ιουλίου 1996)

Θέμα: Εισαγωγές αβοκάντο από τις χώρες ΑΚΕ και της Λατινικής Αμερικής

Οι παραγωγοί υποτροπικών φρούτων της Γρανάδας και της Μάλαγας εκφράζουν την ανησυχία τους ενώπιον της αύξησης των εισαγωγών αβοκάντο, μάνγκο και άλλων υποτροπικών φρούτων που προέρχονται από τις χώρες ΑΚΕ και της Λατινικής Αμερικής.

Τί μέτρα θα μπορούσε να λάβει η Επιτροπή προς στήριξη της ευρωπαϊκής παραγωγής των εν λόγω φρούτων;

Απάντηση του κ. Fischler εξ ονόματος της Επιτροπής (5 Σεπτεμβρίου 1996)

Η Επιτροπή δεν γνωρίζει ότι υπάρχει αύξηση των εισαγωγών τροπικών φρούτων τέτοια που να διαταράσει σοβαρά τους όρους παραγωγής μέσα στην Κοινότητα. Η Επιτροπή ως εκ τούτου δεν προβλέπει ιδιαίτερα μέτρα για την στήριξη της ευρωπαϊκής παραγωγής των εν λόγω φρούτων.

Εντούτοις, η Επιτροπή θα παρακολουθήσει προσεκτικά την εξέλιξη της εν λόγω αγοράς και υπενθυμίζει ότι οι νέες διατάξεις που υπάρχουν στην πρόταση μεταρύθμισης της κοινής οργάνωσης αγοράς στον τομέα των οπωροκηπευτικών ((ΕΕ αριθ. C 52 της 21.02.1996. )) θα πρέπει να επιτρέπουν τη θέσπιση μέτρων για τη βελτίωση της ανταγωνιστικότητας των κοινοτικών παραγωγών.